
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


28 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1061 


ΑΠΟΦΑΣΕΙΣ 

Αριθμ. οικ. 32790/392/ Φ. 15 

Απλούστευση πλαισίου άσκησης μεταποιητικών 
και συναφών δραστηριοτήτων τροφίμων και πο¬ 
τών και προτυποποίηση των διοικητικών διαδι¬ 
κασιών γνωστοποίησης λειτουργίας. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη τις διατάξεις: 

1. Του ν. 4442/2016 (Α' 230) «Νέο θεσμικό πλαίσιο για 
την άσκηση οικονομικής δραστηριότητας και άλλες δι¬ 
ατάξεις» και ιδίως της παρ. 1 του άρθρου 24. 

2. Του ν. 3982/2011 (Α' 143) «Απλοποίηση της αδειο- 
δότησης τεχνικών επαγγελματικών και μεταποιητικών 
δραστηριοτήτων και επιχειρηματικών πάρκων και άλ¬ 
λες διατάξεις» και τις κατ' εξουσιοδότηση εκδοθείσες 
διατάξεις αυτού. 

3. Του π.δ. 63/2005 (Α' 98) «Κωδικοποίηση της νομο¬ 
θεσίας για την Κυβέρνηση και το Κυβερνητικά Όργανα». 

4. Του π.δ. 116/2014 (Α'185) «Οργανισμός του Υπουρ¬ 
γείου Ανάπτυξης και Ανταγωνιστικότητας». 

5. Του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

6. Του π.δ. 123/2016 (Α'208) «Ανασύσταση και μετο- 
νομασία Υπουργείων». 

7. Την υπ' αρ. Υ197/2016 απόφαση του Π ρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομίας και Ανάπτυξης Αλέξανδρο Χαρίτση» (Β'3722) 
όπως τροποποιήθηκε με την υπ' αρ. Υ226/2016 απόφαση 
του Π ρωθυπουργού «Τροποποίηση απόφασης ανάθεσης 
αρμοδιοτήτων στον Αναπληρωτή Υπουργό Οικονομίας 
και Ανάπτυξης Αλέξανδρο Χαρίτση» (Β'4233). 

8. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Πεδίο εφαρμογής 

Η παρούσα απόφαση καθορίζει το περιεχόμενο και τη 
διαδικασία της γνωστοποίησης και κάθε άλλο σχετικό με 
αυτήν θέμα αναφορικά με τη λειτουργία μεταποιητικών 
και συναφών δραστηριοτήτων τροφίμων και ποτών, όπως 
αυτές ορίζονται στο άρθρο 17 του ν. 4442/2016 (Α' 230) 


και εξειδικεύονται στο Παράρτημα I της παρούσας, το 
οποίο αποτελεί αναπόσπαστο τμήμα αυτής, με εξαίρεση 
τη δραστηριότητα «Παραγωγή ζάχαρης» με ΚΑΔ 10.81. 

Άρθρο 2 

Γνωστοποίηση 

Οι αναφερόμενες στο άρθρο 1 οικονομικές δραστη¬ 
ριότητες, οι οποίες εξειδικεύονται στο Παράρτημα I της 
παρούσας, λειτουργούν νόμιμα μετά την υποβολή γνω¬ 
στοποίησης σύμφωνα με το άρθρο 6 του ν. 4442/2016. 
Η γνωστοποίηση υποβάλλεται ανά εγκατάσταση για το 
σύνολο των δραστηριοτήτων που ασκούνται σε αυτήν, 
εφόσον υπάγονται στο πεδίο εφαρμογής της παρούσας. 

Άρθρο 3 

Περιεχόμενο γνωστοποίησης 

1. Η γνωστοποίηση περιλαμβάνει: 

α. Πληροφορίες σχετικά με τον φορέα άσκησης της 
δραστηριότητας. 

β. Πληροφορίες σχετικά με τη θέση της εγκατάστασης. 

γ. Πληροφορίες σχετικά με την ασκούμενη δραστη¬ 
ριότητα. 

δ. Ειδικότερες πληροφορίες σχετικά με το μέγεθος της 
ασκούμενης δραστηριότητας, την εγκατάσταση και τον 
εξοπλισμό της. 

ε. Λοιπές πληροφορίες κατά περίπτωση. 

2. Υπόδειγμα (έντυπο) της γνωστοποίησης περιλαμβά¬ 
νεται στο Παράρτημα II της παρούσας, το οποίο αποτελεί 
αναπόσπαστο τμήμα αυτής. Μετά την ενεργοποίηση του 
Ολοκληρωμένου Πληροφοριακού Συστήματος Άσκησης 
Δραστηριοτήτων και Ελέγχων (ΟΠΣ-ΑΔΕ) και ειδικότερα 
των υποσυστημάτων α και β της παρ. 3 του άρθρου 14 
του ν. 4442/2016, όπως αυτή διαπιστώνεται με απόφαση 
του Υπουργού Οικονομίας και Ανάπτυξης σύμφωνα με 
την παρ. 4 του άρθρου 16 του ν. 4442/2016, δεν απαιτεί¬ 
ται συμπλήρωση του παραρτήματος της γνωστοποίησης 
ως προς τις πληροφορίες που υποστηρίζονται από το 
ΟΠΣ-ΑΔΕ. 

Άρθρο 4 

Παράβολο 

1. Για την υποβολή της γνωστοποίησης απαιτείται η 
κατάθεση παράβολου σύμφωνα με την παρ. 4 του άρ¬ 
θρου 18 του ν. 4442/2016. Ειδικότερα προκύπτει ότι ο 
φορέας μεταποιητικών και συναφών δραστηριοτήτων 
τροφίμων και ποτών που ασκούνται: 

α. Σε επαγγελματικά εργαστήρια και μηχανολογικές 
εγκαταστάσεις παροχής υπηρεσιών χαμηλής όχλη¬ 
σης, των οποίων η εγκατεστημένη κινητήρια ισχύς 
δεν υπερβαίνει τα 37 !<\Λ/ ή η θερμική ισχύς τα 70 I<\Λ/, 
καταβάλλει παράβολο ποσού εκατό (100) ευρώ. 

β. Σε δραστηιότητες με εγκατεστημένη ισχύ που 
δεν υπερβαίνει τα 200 Ι<\Λ/ και των οποίων η αξία του 
μηχανολογικού εξοπλισμού ανέρχεται σε ποσό μέχρι 
και τριακόσιες χιλιάδες (300.000) εύρω, καταβάλλει 
παράβολο ποσού εξήντα (60) ευρώ. 

γ. Σε δραστηριότητες με εγκατεστημένη ισχύ που 
δεν υπερβαίνει τα 400 ΜΛ/ και των οποίων η αξία του 
μηχανολογικού εξοπλισμού ανέρχεται σε ποσό μέχρι 
εξακόσιες χιλιάδες (600.000) ευρώ, καταβάλλει παρά¬ 
βολο ποσού ενενήντα (90) ευρώ. 

δ. Σε δραστηριότητες με εγκατεστημένη ισχύ που 
δεν υπερβαίνει τα 1000 Κ\Λ/ και των οποίων η αξία 
του μηχανολογικού εξοπλισμού ανέρχεται σε ποσό 
μέχρι ένα εκατομμύριο (1.000.000) ευρώ, καταβάλλει 
παράβολο ποσού εκατόν είκοσι (120) ευρώ. 

ε. Σε δραστηριότητες με εγκατεστημένη ισχύ που 
δεν υπερβαίνει τα 2000 Κ\Λ/ και των οποίων η αξία 
του μηχανολογικού εξοπλισμού ανέρχεται σε ποσό 
μέχρι δύο εκατομμύρια (2.000.000) ευρώ, καταβάλλει 
παράβολο ποσού εκατόν πενήντα (150) ευρώ. 

στ. Σε δραστηριότητες με εγκατεστημένη ισχύ που 
δεν υπερβαίνει τα 4000 I<\Α/ και των οποίων η αξία 
του μηχανολογικού εξοπλισμού ανέρχεται σε ποσό 
μέχρι τρία εκατομμύρια (3.000.000) ευρώ, καταβάλλει 
παράβολο ποσού εκατόν ογδόντα (180) ευρώ. 

ζ. Σε δραστηριότητες με εγκατεστημένη ισχύ που 
υπερβαίνει τα 4000 I<\Λ/ και των οποίων η αξία του μη¬ 
χανολογικού εξοπλισμού ανέρχεται σε ποσό άνω των 
τριών εκατομμυρίων (3.000.000) ευρώ, καταβάλλει 
παράβολο που αντιστοιχεί σε ποσοστό μηδέν κόμμα 
μηδέν εννιά τοις χιλίοις (0,09%ο) της αξίας του μηχα¬ 
νολογικού εξοπλισμού και όχι μεγαλύτερο του ποσού 
των χιλίων πεντακοσίων (1.500) ευρώ. 

2. Το παράβολο που προβλέπεται σε κάθε μία από τις 
ως άνω περιπτώσεις καταβάλλεται εφόσον συμπίπτουν 
στην ίδια κατηγορία η αξία του μηχανολογικού εξοπλι¬ 
σμού και η ισχύς αυτού. Εφόσον δεν συμπίπτουν τότε 
καταβάλλεται το υψηλότερο υπολογιζόμενο παράβολο 
που προκύπτει είτε βάσει της αξίας του μηχανολογικού 
εξοπλισμού είτε βάσει της ισχύος του. 

3. Δεν απαιτείται κατάθεση παράβολου για τη γνωστο¬ 
ποίηση μεταβληθέντων στοιχείων εκτός αν η μεταβολή 
συνίσταται σε επαύξηση της εγκατεστημένης ισχύος ή 
της αξίας του μηχανολογικού εξοπλισμού, που προκα- 
λεί μετάπτωση σε διαφορετική κατηγορία παράβολου 
από τις αναφερόμενες στο άρθρο 1. Στην περίπτωση 
αυτή κατατίθεται παράβολο ίσο με την προκύπτουσα 
διαφορά. 

4. Δεν απαιτείται κατάθεση παράβολου για τη γνωστο¬ 
ποίηση διακοπής εργασιών της εγκατάστασης της παρ. 
8 του άρθρου 6 του ν. 4442/2016. 

5. Η μη καταβολή του απαιτούμενου παράβολου επι¬ 
σύρει τις ποινές του άρθρου 8 για παράλειψη πρώτης 
γνωστοποίησης. 


Άρθρο 5 

Διαδικασία γνωστοποίησης 

1. Για την έναρξη λειτουργίας μεταποιητικών και συνα¬ 
φών δραστηριοτήτων τροφίμων και ποτών του άρθρου 
1 υποβάλλεται απο τον φορέα της δραστηριότητας γνω¬ 
στοποίηση μέσω του Ολοκληρωμένου Πληροφοριακού 
Συστήματος Άσκησης Δραστηριοτήτων και Ελέγχων 
(ΟΠΣ-ΑΔΕ) του άρθρου 14 του ν. 4442/2016. Κάθε γνω¬ 
στοποίηση που υποβάλλεται λαμβάνει μοναδικό αριθ¬ 
μό μέσω του ΟΠΣ-ΑΔΕ. Μέχρι την ενεργοποίηση του 
ΟΠΣ-ΑΔΕ η γνωστοποίηση υποβάλλεται με θεώρηση του 
γνησίου της υπογραφής, σύμφωνα με το υπόδειγμα του 
Παραρτήματος II, στη Διεύθυνση Ανάπτυξηςτης οικείας 
Περιφερειακής Ενότητας η στα κατά τόπον αρμόδια για 
τις μεταποιητικές και συναφείς δραστηριότητες Επιμε¬ 
λητήρια και τις ενώσειςτους ή στοΤεχνικό Επιμελητήριο 
Ελλάδας, μετά την πιστοποίησή τους. Μέχρι την ενεργο¬ 
ποίηση του ΟΠΣ-ΑΔΕ ο μοναδικός αριθμός γνωστοποί¬ 
ησης προσδιορίζεται από την ως άνω αρμόδια αρχή. 
Κανένα δικαιολογητικό δεν υποβάλλεται από τον φορέα 
της δραστηριότητας κατά την υποβολή της γνωστοποίη¬ 
σης. Η αρμόδια αρχή του εδαφίου γ'του παρόντος παρα- 
λαμβάνει σε κάθε περίπτωση τη γνωστοποίηση, η οποία 
υποβάλλεται από τον ενδιαφερόμενο με ευθύνη του για 
τα περιλαμβανόμενα σε αυτήν στοιχεία. 

2. Μετά την ολοκλήρωση της υποβολής της γνωστο¬ 
ποίησης ο φορέας της δραστηριότητας λαμβάνει αποδει¬ 
κτικό υποβολής της γνωστοποίησης εφόσον το αιτηθεί. 
Μέχρι την ενεργοποίηση του ΟΠΣ-ΑΔΕ, το αποδεικτικό 
υποβολής χορηγείται στον φορέα της δραστηριότητας 
απο την αρμόδια αρχή της παρ. 1 .Το αποδεικτικό υποβο¬ 
λής της γνωστοποίησης συνίσταται σε φωτοαντίγραφο 
της υποβληθείσας γνωστοποίησης στο οποίο εμφαίνε- 
ται ο αριθμός πρωτοκόλλου της γνωστοποίησης και ο 
μοναδικός αριθμός αυτής. Μετά την ολοκλήρωση της 
διαδικασίας γνωστοποίησης, ο ενδιαφερόμενος μπορεί 
να ξεκινήσει τη λειτουργία της δραστηριότητας. 

3. Η γνωστοποίηση που υποβάλλεται μέσω του ΟΠΣ- 
ΑΔΕ και τα στοιχεία που δηλώνονται με αυτήν είναι προ- 
σβάσιμα και μπορούν να χρησιμοποιηθούν από όλεςτις 
εμπλεκόμενες αρχές. Μέχρι την ενεργοποίηση του ΟΠΣ- 
ΑΔΕ, η αρμόδια αρχή της παραγράφου 1 υποχρεούται να 
κοινοποιεί τη γνωστοποίηση εντός πέντε (5) εργάσιμων 
ημερών κατά περίπτωση στην αρμόδια Πυροσβεστική 
Υπηρεσία, Υγειονομική Υπηρεσία, Χημική Υπηρεσία, 
Κτηνιατρική Αρχή, Διεύθυνση Υδάτων, Διεύθυνση Αγρο¬ 
τικής Οικονομίας και Κτηνιατρικής, υπηρεσία του Σώ¬ 
ματος Επιθεώρησης Εργασίας, περιφερειακή υπηρεσία 
του ΕΦΕΤ, Υπηρεσία Δόμησης, Υπηρεσία Περιβάλλοντος, 
Σώμα Επιθεωρητών Περιβάλλοντος, Δόμησης, Ενέργειας 
και Μεταλλείων, περιφερειακή Υπηρεσία Μεταφορών, 
και σε τυχόν άλλη αρχή κατά την κρίση της αρμόδιας 
αρχής της παραγράφου 1, προκειμένου αυτές να λάβουν 
γνώση περί της έναρξης λειτουργίας και να δύνανται 
να ασκούν τους κατά νόμο προβλεπόμενους ελέγχους. 

4. Μέχρι την ενεργοποίηση του ΟΠΣ-ΑΔΕ η αρμόδια 
αρχή της παρ. 1 καταχωρίζει τις γνωστοποιήσεις με αύ- 
ξοντα αριθμό σε ειδικό κατάλογο με τη βοήθεια υπολο¬ 
γιστικού φύλλου και το πρώτο δεκαπενθήμερο εκάστου 

έτους υποβάλλει προς τη Γενική Γραμματεία Βιομηχανίας 
του Υπουργείου Οικονομίας και Ανάπτυξης τον ως άνω 
ειδικό κατάλογο με τις εγκαταστάσεις οι οποίες γνωστο¬ 
ποιήθηκαν το προηγούμενο έτος, μαζί με τα αντίστοιχα 
αντίγραφα των καταχωρημένων γνωστοποιήσεων με 
ηλεκτρονικό τρόπο. 

Άρθρο 6 

Διαδικασία μεταβολής στοιχείων γνωστοποίησης 

1. Αν πρόκειται να μεταβληθούν για οποιονδήπο- 
τε λόγο τα στοιχεία τα οποία έχουν γνωστοποιηθεί, ο 
φορέας της οικονομικής δραστηριότητας υποχρεούται 
σε προηγουμένη γνωστοποίηση της επιδιωκόμενης 
μεταβολής μέσω του ΟΠΣ-ΑΔΕ. Μέχρι την ενεργοποί¬ 
ηση του ΟΠΣ-ΑΔΕ η γνωστοποίηση της επιδιωκόμενης 
μεταβολής υποβάλλεται με αναφορά στον μοναδικό 
αριθμό γνωστοποίησης, σύμφωνα με το υπόδειγμα του 
Παραρτήματος II, στη Διεύθυνση Ανάπτυξης της οικείας 
Περιφερειακής Ενότητας η στα κατά τόπον αρμοδία για 
τις μεταποιητικές και συναφείς δραστηριότητες Επιμε¬ 
λητήρια και τις ενώσεις τους η στοΤεχνικό Επιμελητήριο 
Ελλάδας, μετά την πιστοποίησή τους. 

2. Μετά την ολοκλήρωση της γνωστοποίησης της 
μεταβολής ο φορέας της δραστηριότητας λαμβάνει 
αποδεικτικό υποβολής της γνωστοποίησης εφόσον το 
αιτηθεί. Μέχρι την ενεργοποίηση του ΟΠΣ-ΑΔΕ, το απο¬ 
δεικτικό υποβολής χορηγείται στον φορέα της δραστη¬ 
ριότητας απο την αρμοδία αρχή της παρ. 1. 

3. Μέχρι την ενεργοποίηση του ΟΠΣ-ΑΔΕ η αρμόδια 
αρχή της παρ. 1 υποχρεούται να κοινοποιεί τη γνωστο¬ 
ποίηση της μεταβολής των στοιχείων της ασκούμενης 
δραστηριότητας εντός πέντε (5) εργάσιμων ημερών 
στις αρμόδιες αρχές της παρ. 4 του άρθρου 5 προκειμέ- 
νου αυτές να λάβουν γνώση περί της μεταβολής και να 
δύνανται να ασκούν τους κατά νόμο προβλεπόμενους 
ελέγχους. 

4. Αν πρόκειται να μεταβληθεί ο τόπος άσκησης της 
οικονομικής δραστηριότητας, ο φορέας της δραστηρι¬ 
ότητας υποχρεούται να υποβάλει νεα γνωστοποίηση, 
πριν απο τη μεταβολή. Η υποβολή της γνωστοποίησης 
γίνεται σύμφωνα με το άρθρο 5 και με καταβολή του 
σχετικού παράβολου. 

5. Σε περίπτωση αλλαγής φορέα δραστηριότητας σύμ¬ 
φωνα με το άρθρο 9 του ν. 4442/2016, ο παλαιός φορέας 
υποχρεούται σε γνωστοποίηση των στοιχείων του νέου 
φορέα μέσω του ΟΠΣ-ΑΔΕ. Ο νέος φορέας αποδέχεται τη 
μεταβολή μέσω του ΟΠΣ-ΑΔΕ. Μέχρι την ενεργοποίηση 
του ΟΠΣ-ΑΔΕ ο παλαιός και ο νέος φορέας της δραστηρι¬ 
ότητας υποχρεούνται να προβούν ο καθένας αυτοτελώς 
σε γνωστοποίηση της μεταβολής με θεωρημένο το γνή¬ 
σιο της υπογραφής, εντός 10 ημερών από την αλλαγή 
με δήλωση των στοιχείων του νέου φορέα επιλέγοντας 
«Μεταβολή» στο έντυπο του Παραρτήματος II. 

6. Μετά την ολοκλήρωση της γνωστοποίησης αλλαγής 
φορέα, τόσο ο νέος όσο και ο παλαιός φορέας της δρα¬ 
στηριότητας λαμβάνουν αποδεικτικό υποβολής της γνω¬ 
στοποίησης εφόσον το αιτηθούν. Μέχρι την ενεργοποίη¬ 
ση του ΟΠΣ-ΑΔΕ, η αρμοδία αρχή της παρ. 1 χορηγεί και 
στους δύο αποδεικτικό υποβολής της γνωστοποίησης. 


7. Η μεταβολή στην περίπτωση αυτή αφορά μόνο τις 
πληροφορίες σχετικά με τον φορέα της δραστηριότη¬ 
τας. Πιστοποιητικά και εγκρίσεις που έχουν εκδοθεί στο 
όνομα του παλαιού φορέα, εξακολουθούν να ισχύουν 
μέχρι τη λήξη τους και δεν συμπληρώνονται εκ νέου στο 
παράρτημα της γνωστοποίησης. 

8. Μέχρι την ενεργοποίηση του ΟΠΣ-ΑΔΕ η αρμόδια 
αρχή της παρ. 1 υποχρεούται να κοινοποιεί τη γνωστο¬ 
ποίηση των στοιχείων του νέου φορέα εντός πέντε (5) 
εργάσιμων ημερών στις αρμόδιες αρχές της παρ. 3 του 
άρθρου 5, προκειμένου αυτές να λάβουν γνώση περί της 
αλλαγής φορέα και να δύνανται να ασκούν τους κατά 
νόμο προβλεπόμενους ελέγχους. 

9. Σε περίπτωση παύσης λειτουργίας της εγκατάστα¬ 
σης ο φορέας της οικονομικής δραστηριότητας υποχρε- 
ούται σε γνωστοποίηση της παύσης λειτουργίας μέσω 
του ΟΠΣ-ΑΔΕ. Μέχρι την ενεργοποίηση του ΟΠΣ-ΑΔΕ, ο 
φορέας της οικονομικής δραστηριότητας υποχρεούται 
σε γνωστοποίηση της παύσης λειτουργίας, την οποία 
υποβάλλει επιλέγοντας «Ακύρωση» στο έντυπο του Πα¬ 
ραρτήματος II, στην αρμόδια αρχή της παρ. 1. 

10. Μετά την ολοκλήρωση της γνωστοποίησης παύ¬ 
σης λειτουργίας ο φορέας της δραστηριότητας λαμβάνει 
αποδεικτικό υποβολής της γνωστοποίησης εφόσον το 
αιτηθεί. Μέχρι την ενεργοποίηση του ΟΠΣ-ΑΔΕ, το απο¬ 
δεικτικό υποβολής χορηγείται στον φορέα της δραστη¬ 
ριότητας απο την αρμοδία αρχή της παρ. 1. 

11. Μέχρι την ενεργοποίηση του ΟΠΣ-ΑΔΕ η αρμό¬ 
δια αρχή της παρ. 1 υποχρεούται να κοινοποιεί εντός 
πέντε (5) εργάσιμων ημερών στις αρχές της παρ. 3 του 
άρθρου 5 την γνωστοποίηση παύσης λειτουργίας της 
δραστηριότητας. 

Άρθρο 7 

Τήρηση φακέλου 

1. Κατά τη διάρκεια λειτουργίας της δραστηριότητας, ο 
φορέας υποχρεούται να τηρεί στο χώρο της εγκατάστα¬ 
σης φάκελο με τα κατά περίπτωση απαιτούμενα δικαιο- 
λογητικά επικαιροποιημένα, τον οποίο επιδεικνύει στις 
αρμόδιες αρχές. Ο φάκελος περιλαμβάνει τα ακόλουθα: 

α) Αποδεικτικό υποβολής της γνωστοποίησης. 

β) Άδεια εγκατάστασης, εφόσον απαιτείται η έκδοση της 
ή, εφόσον δεν απαιτείται έκδοση άδειας εγκατάστασης, 

βα. Απόφαση Έγκρισης Περιβαλλοντικών Όρων ή Πρό¬ 
τυπες Περιβαλλοντικές Δεσμεύσεις (ΠΠΔ) για τη συγκε¬ 
κριμένη δραστηριότητα, εφόσον απαιτούνται. 

ββ. Βεβαίωση χρήσης γης από την αρμόδια Πολεο- 
δομική Αρχή, 

βγ. Μηχανολογική μελέτη με κάτοψη των εγκαταστά¬ 
σεων, 

γ) Λοιπά ειδικά δικαιολογητικά όπως περιγράφονται 
στο Παράρτημα III εφόσον απαιτούνται. 

2. Οι Πρότυπες Περιβαλλοντικές Δεσμεύσεις που οφεί¬ 
λει να τηρεί ο φορέας της δραστηριότητας προσδιορί¬ 
ζονται από τη Διεύθυνση Ανάπτυξης της οικείας Περιφε¬ 
ρειακής Ενότητας πριν τη γνωστοποίηση σύμφωνα με 
την υπ'αριθμ. Φ.15/4187/266 (Β' 1275) κοινή υπουργική 
απόφαση. Εφόσον απαιτείται η έκδοση άδειας εγκατά- 
στασηςγιατη δραστηριότητα, οι ΠΠΔ προσδιορίζονται 
στην άδεια εγκατάστασης. Εφόσον δεν απαιτείται η 

έκδοση άδειας εγκατάστασης, οι ΠΠΔ προσδιορίζονται 
με αυτοτελές έγγραφο μετά από την υποβολή σχετικού 
αιτήματος εκ μέρους του ενδιαφερομένου και την πα¬ 
ροχή των απαραίτητων στοιχείων. 

Άρθρο 8 

Κυρώσεις για παράλειψη γνωστοποίησης 

1. Σε περίπτωση παράλειψης γνωστοποίησης πριν από 
την έναρξη λειτουργίας της οικονομικής δραστηριότη¬ 
τας, ή παράλειψης γνωστοποίησης των στοιχείων που 
πρόκειται να μεταβληθούν η μεταβλήθηκαν ή παροχής 
αναληθών στοιχείων κατά τη γνωστοποίηση ή τη μετα¬ 
βολή, επιβάλλονται οι κυρώσεις της παρ. 1 του άρθρου 
15 του ν. 4442/2016 (Α' 230) με βάση την ακόλουθη εξί¬ 
σωση προσδιορισμού ύψους προστίμου: 

ΠΡΟΣΤΙΜΟ=Τιμή βάσης* Συντελεστής επιπέδου πα¬ 
ράβασης* Συντελεστής μεγέθους* Συντελεστής όχλησης 
Όπου: 

ΤΙΜΗ ΒΑΣΗΣ= πεντακόσια (500) ευρώ. 
ΣΥΝΤΕΛΕΣΤΗΣ ΕΠΙΠΕΔΟΥ ΠΑΡΑΒΑΣΗΣ= 1 έως 5 ανα- 
λόγως με το επίπεδο της παράβασης γνωστοποίησης 
ως ακολούθως: 

α) Αν πρόκειται για παράλειψη πρώτης γνωστοποίησης: 5 
β) Αν πρόκειται για ανακριβή/αναληθή δήλωση σχε¬ 
τικά με περισσότερα στοιχεία ή παράλειψη μεταβολής 
σημαντικού στοιχείου: 3-4 ανάλογα με τη σπουδαιότητα 
των στοιχείων 

γ) Αν πρόκειται για ανακριβή/ αναληθή δήλωση ενός 
στοιχείου ή παράλειψη μεταβολής: 1-2 ανάλογα με τη 
σπουδαιότητα των στοιχείων 
ΣΥΝΤΕΛΕΣΤΗΣ ΜΕΓΕΘΟΥΣ= 0,5 έως 2 αναλόγως με το 
μέγεθος της εγκατάστασης ως ακολούθως: 


α) Εγκατάσταση με εργαζομένους: 

έως 10 

0,5 

β) Εγκατάσταση με εργαζομένους: 

από 11 έως 50 

1 

γ) Εγκατάσταση με εργαζομένους: 

από 51 έως 150 

1,5 

δ) Εγκατάσταση με εργαζομένους: 

από 151 και άνω 

2 


ΣΥΝΤΕΛΕΣΤΗΣ ΟΧΛΗΣΗΣ= 1 έως 3 αναλόγως του επι¬ 
πέδου της όχλησης ως ακολούθως: 
α) Χαμηλή: 1 
β) Μέση: 2 
γ) Υψηλή: 3 

2. Το πρόστιμο που υπολογίζεται βάσει του ανωτέρω 
τύπου, δύναται να προσαυξάνεται ή να μειούταιως εξής: 

α) Εάν διαπιστώνεται παράλληλα και άλλη παράβαση 
της κείμενης νομοθεσίας, το πρόστιμο προσαυξάνεται 
κατά ποσό έως και χίλια ευρώ. Εάν η παράβαση αυτή 
θέτει σε διακινδύνευση ή προκάλεσε βλάβη στο δημόσιο 
συμφέρον το πρόστιμο προσαυξάνεται κατά ποσό έως 
και δύο χιλιάδες ευρώ. 

β) Εάν διαπιστώνεται παράβαση καθ'υποτροπή εντός 
δύο ετών από τη διαπίστωση της προηγούμενης, το πρό¬ 
στιμο προσαυξάνεται έως και χίλια ευρώ. 

γ) Εάν ο φορέας συνεργάζεται άμεσα και ανταποκρί- 
νεται στη συμμόρφωση, το πρόστιμο μπορεί να μειού- 
ται κατά 25%. Εάν ο φορέας συνεργάζεται άμεσα και 
συμμορφώνεται εντός 5 ημερών, το πρόστιμο μπορεί 


να μειώνεται κατά 50%, εκτός από την περίπτωση που 
η παράβαση συνίσταται σε παράλειψη πρώτης γνωστο¬ 
ποίησης, οπότε εάν ο φορέας συνεργάζεται άμεσα και 
συμμορφώνεται εντός 5 ημερών, το πρόστιμο μπορεί να 
μειώνεται κατά 25%. Ειδικά στην περίπτωση που η πα¬ 
ράβαση συνίσταται στη μη υποβολή του απαιτούμενου 
παράβολου, εάν ο φορέας συνεργάζεται άμεσα και συμ¬ 
μορφώνεται εντός 5 ημερών, δεν επιβάλλεται πρόστιμο. 
Η συμμόρφωση κρίνεται σύμφωνα με τις περιστάσεις 
τέλεσης της παράβασης και η αρμόδια αρχή δύναται 
να προβαίνει σε επανέλεγχο εντός εύλογου χρονικού 
διαστήματος προκειμένου να εξετάσει το κριτήριο της 
συμμόρφωσης και συνεργασίας. 

3. Το πρόστιμο επιβάλλεται με απόφαση του Περιφε¬ 
ρειάρχη του τόπου εγκατάστασης και λειτουργίας της 
δραστηριότητας. 

4. Εάν η παράλειψη κρίνεται ως ήσσονος σημασίας, 
η αρμόδια αρχή δύναται να προβαίνει σε σύσταση και 
εφόσον απαιτείται να τάσσει προθεσμία για συμμόρφω¬ 
ση. Εάν ο ελεγχόμενος δε συμμορφωθεί εντός ταχθείσας 
προθεσμίας, επιβάλλεται πρόστιμο. 

5. Προκειμένου να επιβληθεί πρόστιμο διενεργείται 
αυτοψία, εφόσον κρίνεται απαραίτητη για τη διαπίστωση 
της παράβασης και συντάσσεται πλήρως αιτιολογημένη 
έκθεση στην οποία περιγράφονται αναλυτικά οι διαπι- 
στωθείσες παραβάσεις. 

6. Πριν την επιβολή του προστίμου, καλείται ο φορέας 
της δραστηριότητας να εκθέσει εγγράφως τις απόψεις 
του εντός είκοσι (20) ημερών από τη σχετική ειδοποί¬ 
ηση. Εφόσον η ως άνω προθεσμία παρέλθει άπρακτη, 
εκδίδεται η απόφαση επιβολής προστίμου και χωρίς τις 
απόψεις του φορέα. 

7. Τα πρόστιμα βεβαιώνονται και εισπράττονται ως 
δημόσια έσοδα κατά τις διατάξεις του Κώδικα Είσπρα¬ 
ξης Δημοσίων Εσόδων (Κ.Ε.Δ.Ε.). Ποσοστό 50% αποτελεί 
έσοδο της Περιφέρειας στη χωρική αρμοδιότητα της 
οποίας βεβαιώνεται η παράβαση και ποσοστό 50% απο¬ 
δίδεται σε ειδικό κωδικό του κρατικού προϋπολογισμού. 

8. Οι κυρώσεις για παραβάσεις των όρων και προϋ¬ 
ποθέσεων λειτουργίας που προβλέπονται στην κείμενη 
νομοθεσία δεν θίγονται. Όπου στην κείμενη νομοθεσία 
προβλέπεται η κύρωση της προσωρινής ή οριστικής 
αφαίρεσης άδειας λειτουργίας, νοείται εφεξής η προ¬ 
σωρινή η οριστική διακοπή λειτουργίας της δραστηριό¬ 
τητας, με τη σφράγιση της εγκατάστασης και του παρα¬ 
γωγικού της εξοπλισμού από τη Διεύθυνση Ανάπτυξης 
της οικείας Περιφερειακής Ενότητας. 

9. Με την επιφύλαξη της προηγούμενης παραγράφου 
η διαπίστωση παραβάσεων περί γνωστοποίησης της πα¬ 
ραγράφου 1 δεν επιφέρει αφ'εαυτήςτο διοικητικό μέτρο 
της προσωρινής ή οριστικής διακοπής της λειτουργίας 
της δραστηριότητας. 

Άρθρο 9 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

ΠΑΡΑΡΤΗΜΑ I 


Κωδικός Αριθμός Δραστηριότητας 


Τάξη ΝΑΟΕ 

Υποκατηγορία ΝΑΟΕ 

10.11 Επεξεργασία και συντήρηση 
κρέατος 

10.11.1 Επεξεργασία και συντήρηση κρέατος βοοειδών, 
χοιροειδών, αιγοπροβατοειδών, αλόγων και άλλων 
ιπποειδών, που διατίθεται νωπό ή διατηρημένο με 
απλή φύξη 

10.11.2 Επεξεργασία και συντήρηση βρώσιμων εντοσθίων 
βοοειδών, χοιροειδών, αιγοπροβατοειδών, αλόγων 
και άλλων ιπποειδών, που διατίθενται νωπά ή 
διατηρημένα με απλή φύξη 

10.11.3 Επεξεργασία και συντήρηση κατεφυγμένων κρεάτων 
και βρώσιμων εντοσθίων· άλλων κρεάτων και 
βρώσιμων εντοσθίων 

10.11.4 Επεξεργασία μαλλιού, που έχει αφαιρεθεί από την 
προβιά νεκρών ζώων και ακατέργαστων δερμάτων και 
προβιών βοοειδών, ιπποειδών, αιγοειδών και 
προβατοειδών 

10.11.5 Επεξεργασία λιπών βοοειδών, προβάτων, αιγών ή 
χοίρων 

10.11.6 Επεξεργασία ωμών εντοσθίων, μη βρώσιμων 

10.11.9 Εργασίες υπεργολαβίας στο πλαίσιο της διαδικασίας 

παραγωγής επεξεργασμένου και διατηρημένου 
κρέατος 

10.12 Επεξεργασία και συντήρηση 
κρέατος πουλερικών 

10.12.1 Επεξεργασία και συντήρηση κρέατος πουλερικών, που 
διατίθεται νωπό ή διατηρημένο με απλή φύξη 

10.12.2 Επεξεργασία και συντήρηση κρέατος πουλερικών, που 
διατίθεται κατεφυγμένο 

10.12.3 Επεξεργασία λιπών πουλερικών 

10.12.4 Επεξεργασία και συντήρηση βρώσιμων εντοσθίων 
πουλερικών 

10.12.5 Επεξεργασία φτερών και πούπουλων και δερμάτων 
πουλιών με φτερά και πούπουλα 

10.12.9 Εργασίες υπεργολαβίας στο πλαίσιο της διαδικασίας 
παραγωγής επεξεργασμένου και διατηρημένου 
κρέατος πουλερικών 

10.13 Παραγωγή προϊόντων κρέατος και 
κρέατος πουλερικών 

10.13.1 Παραγωγή διατηρημένων τροφών και 

παρασκευασμάτων κρέατος, εντοσθίων ή αίματος 
10.13.9 Μαγείρεμα και άλλες υπηρεσίες παρασκευής για την 
παραγωγή προϊόντων κρέατος· Εργασίες 
υπεργολαβίας στο πλαίσιο της διαδικασίας 
επεξεργασίας προϊόντων κρέατος και προϊόντων 
κρέατος πουλερικών 

10.20 Επεξεργασία και συντήρηση 
φαριών, καρκινοειδών και 
μαλακίων 

10.20.1 Επεξεργασία και συντήρηση φαριών, που διατίθενται 
νωπά, διατηρημένα με απλή φύξη ή κατεψυγμένα 

10.20.2 Επεξεργασία και συντήρηση φαριών κατά άλλο τρόπο 
παρασκευασμένων ή διατηρημένων· παραγωγή 
χαβιαριού και υποκατάστατων αυτού 

10.20.3 Επεξεργασία και συντήρηση καρκινοειδών, μαλακίων 
και άλλων υδρόβιων ασπόνδυλων, που διαθέτονται 
κατεφυγμένα, παρασκευασμένα ή διατηρημένα 

10.20.4 Επεξεργασία και συντήρηση αλευριών, σκονών και 

σβόλων (πελετών), και άλλων προϊόντων π.δ.κ.α. από 
ψάρια ή καρκινοειδή, μαλάκια ή άλλα ασπόνδυλα 
υδρόβια, ακατάλληλων για ανθρώπινη κατανάλωση 
10.20.9 Κάπνισμα και άλλες υπηρεσίες διατήρησης και 

παρασκευής για την παραγωγή προϊόντων ψαριών- 
Εργασίες υπεργολαβίας στο πλαίσιο της διαδικασίας 
παραγωγής επεξεργασμένων και διατηρημένων 
ψαριών, καρκινοειδών και μαλακίων 

10.31 Επεξεργασία και συντήρηση 
πατατών 

10.31.1 Παραγωγή επεξεργασμένων και συντηρημένων 
πατατών 

10.31.9 Μαγείρεμα και άλλες υπηρεσίες παρασκευής για 
πατάτες και προϊόντα πατάτας- εργασίες 
υπεργολαβίας στο πλαίσιο της διαδικασίας 
παραγωγής παρασκευασμένων και διατηρημένων 
πατατών 

10.32 Παραγωγή χυμών φρούτων και 
λαχανικών 

10.32.1 Παραγωγή χυμών φρούτων και λαχανικών 

10.32.9 Εργασίες υπεργολαβίας στο πλαίσιο της διαδικασίας 
παραγωγής χυμών φρούτων και λαχανικών 

10.39 Άλλη επεξεργασία και συντήρηση 
φρούτων και λαχανικών 

10.39.1 Παραγωγή επεξεργασμένων και συντηρημένων 
λαχανικών, εκτός από πατάτες 

10.39.2 Παραγωγή επεξεργασμένων και συντηρημένων 
φρούτων και καρπών με κέλυφος 

10.39.3 Παραγωγή φυτικών υλών και φυτικών απορριμμάτων, 
φυτικών υπολειμμάτων και υποπροϊόντων 

10.39.9 Μαγείρεμα και άλλες υπηρεσίες παρασκευής για τη 
διατήρηση φρούτων και λαχανικών· Εργασίες 
υπεργολαβίας στο πλαίσιο της διαδικασίας 
παραγωγής άλλων παρασκευασμένων και 
συντηρημένων φρούτων και λαχανικών 

10.41 Παραγωγή ελαίων και λιπών 

10.41.1 Παραγωγή ζωικών ελαίων και λιπών και των 
κλασμάτων τους, που διατίθενται ακατέργαστα 

10.41.2 Παραγωγή φυτικών ελαίων, που διατίθενται 
ακατέργαστα 

10.41.3 Παραγωγή χονδραδιών βαμβακιού (Νπϊθγ) 

10.41.4 Παραγωγή ελαιοπιτών και άλλων στερεών 
κατάλοιπων φυτικών λιπών ή ελαίων- αλευριών και 
χονδράλευρων από ελαιούχους σπόρους ή καρπούς 

10.41.5 Παραγωγή εξευγενισμένων ελαίων, εκτός των 
καταλοίπων 

10.41.6 Παραγωγή ζωικών ή φυτικών λιπών και ελαίων και 
των κλασμάτων τους, υδρογονωμένων, 
εστεροποιημένων, αλλά χωρίς να έχουν υποτπεί 
περαιτέρω παρασκευή 

10.41.7 Παραγωγή φυτικών κηρών (εκτός από τα 
τριγλυκερίδια) - γαλακτωμάτων δέρματος 
(δερματέλαιων)· κατάλοιπων της επεξεργασίας 
λιπαρών ουσιών ή ζωικών ή φυτικών κηρών 

10.41.9 Εργασίες υπεργολαβίας στο πλαίσιο της διαδικασίας 
παραγωγής ελαίων και λιπών 

10.42 Παραγωγή μαργαρίνης και 

παρόμοιων βρώσιμων λιπών 

10.42.1 Παραγωγή μαργαρίνης και παρόμοιων βρώσιμων 
λιπών 

10.42.9 Εργασίες υπεργολαβίας στο πλαίσιο της διαδικασίας 
παραγωγής μαργαρίνης και παρόμοιων βρώσιμων 

λιπών 

10.51 Λειτουργία γαλακτοκομείων και 
τυροκομία 

10.51.1 Παραγωγή επεξεργασμένου ρευστού γάλακτος και 
κρέμας γάλακτος 

10.51.2 Παραγωγή γάλακτος σε στερεή μορφή 

10.51.3 Παραγωγή βούτυρου και γαλακτοκομικών για 
επάλειψη 

10.51.4 Παραγωγή τυριού και τυροπήγματος (πηγμένου 
γάλακτος για τυρί) 

10.51.5 Παραγωγή άλλων γαλακτοκομικών προϊόντων 

10.51.9 Εργασίες υπεργολαβίας στο πλαίσιο της διαδικασίας 

επεξεργασίας γαλακτοκομικών και τυροκομικών 
προϊόντων 

10.52 Παραγωγή παγωτών 

10.52.1 Παραγωγή παγωτού και άλλων ειδών βρώσιμου 
πάγου 

10.52.9 Εργασίες υπεργολαβίας στο πλαίσιο της διαδικασίας 
επεξεργασίας παγωτών 

10.61 Παραγωγή προϊόντων 
αλευρόμυλων 

10.61.1 Παραγωγή ρυζιού, πλήρους ή μερικής αλέσεως ή 
αποφλοιωμένου ή σε θραύσματα 

10.61.2 Παραγωγή αλευριών σιτηρών και φυτικών αλευριών· 
μειγμάτων τους 

10.61.3 Παραγωγή χόνδρων (μπλιγουριού), χονδράλευρων και 
σβόλων και άλλων προϊόντων δημητριακών 

10.61.4 Παραγωγή πίτουρου, πιτουράλευρων και άλλων 
κατάλοιπων από την επεξεργασία σιτηρών 

10.61.9 Εργασίες υπεργολαβίας στο πλαίσιο της διαδικασίας 
παραγωγής προϊόντων αλευρόμυλων 

10.62 Παραγωγή αμύλων και προϊόντων 
αμύλου 

10.62.1 Παραγωγή αμύλων και προϊόντων αμύλου· σακχάρων 
και σιροπιών ζαχάρεων π.δ.κ.α. 

10.62.2 Παραγωγή κατάλοιπων αμυλοποιίας και παρόμοιων 
κατάλοιπων 

10.62.9 Εργασίες υπεργολαβίας στο πλαίσιο της διαδικασίας 
παραγωγής αμύλων και αμυλωδών προϊόντων 

10.71 Αρτοποιία, παραγωγή νωπών 
ειδών ζαχαροπλαστικής 

10.71.1 Παραγωγή ψωμιού, νωπών ειδών ζαχαροπλαστικής 
και γλυκισμάτων 

10.71.9 Εργασίες υπεργολαβίας στο πλαίσιο της διαδικασίας 
παραγωγής νωπού ή κατεψυγμένου ψωμιού, ειδών 
ζαχαροπλαστικής και γλυκισμάτων 

10.72 Παραγωγή παξιμαδιών και 
μπισκότων, παραγωγή 
διατηρούμενων ειδών 
ζαχαροπλαστικής 

10.72.1 Παραγωγή παξιμαδιών και μπισκότων· παραγωγή 
διατηρούμενων ειδών ζαχαροπλαστικής 

10.72.9 Εργασίες υπεργολαβίας στο πλαίσιο της διαδικασίας 
παρασκευής παξιμαδιών και μπισκότων- 
διατηρούμενων ειδών ζαχαροπλαστικής και 
γλυκισμάτων 

10.73 Παραγωγή μακαρονιών, λαζανιών, 
κουσκούς και παρόμοιων 
αλευρωδών προϊόντων 

10.73.1 Παραγωγή μακαρονιών, ρυζομακάρονων (ηοοάΐθδ), 
κουσκούς και παρόμοιων αλευρωδών προϊόντων 
10.73.9 Εργασίες υπεργολαβίας στο πλαίσιο της διαδικασίας 
παραγωγής μακαρονιών, ρυζομακάρονων (ηοοάΙθ5), 
κουσκούς και παρόμοιων αλευρωδών προϊόντων 

10.82 Παραγωγή κακάο, σοκολάτας και 
ζαχαρωτών 

10.82.1 Παραγωγή πάστας κακάου (κακαομάζας), 
αποβουτυρωμένης ή μη, βούτυρου, λίπους και λαδιού 
κακάου και κακάου σε σκόνη 

10.82.2 Παραγωγή προϊόντων σοκολατοποιίας και 
ζαχαροπλαστικής 

10.82.3 Παραγωγή κελυφών, μεμβρανών (φλουδών) και 
άλλων απορριμμάτων κακάου 

10.82.9 Εργασίες υπεργολαβίας ςπο πλαίσιο της διαδικασίας 
παραγωγής κακάου, σοκολάτας και ζαχαρωτών 

10.83 Επεξεργασία τσαγιού και καφέ 

10.83.1 Επεξεργασία τσαγιού και καφέ 

10.83.9 Εργασίες υπεργολαβίας στο πλαίσιο της διαδικασίας 
παραγωγής καφέ και τσαγιού 

10.84 Παραγωγή αρτυμάτων και 
καρυκευμάτων 

10.84.1 Παραγωγή ξιδιού· σαλτσών· ανάμεικτων 
καρυκευμάτων· αλευριού καιχονδράλευρου 
σιναπιού· παρασκευασμένης μουεπάρδας 

10.84.2 Παραγωγή μπαχαρικών, που διαθέτονται 
κατεργασμένα 

10.84.3 Παραγωγή αλατιού κατάλληλου για τρόφιμα 

10.84.9 Εργασίες υπεργολαβίας στο πλαίσιο της διαδικασίας 

παραγωγής αρτυμάτων και καρυκευμάτων 

10.85 Παραγωγή έτοιμων γευμάτων και 
φαγητών 

10.85.1 Παραγωγή έτοιμων γευμάτων και φαγητών 

10.85.9 Εργασίες υπεργολαβίας στο πλαίσιο της διαδικασίας 
παραγωγής έτοιμων γευμάτων και φαγητών 

10.86 Παραγωγή ομογενοποιημένων 
παρασκευασμάτων διατροφής 
και διαιτητικών τροφών 

10.86.1 Παραγωγή ομογενοποιημένων παρασκευασμάτων 
διατροφής και διαιτητικών τροφών 

10.86.9 Εργασίες υπεργολαβίας στο πλαίσιο της διαδικασίας 
παραγωγής ομογενοποιημένων παρασκευασμάτων 
διατροφής και διαιτητικών τροφών 

10.89 Παραγωγή άλλων ειδών 
διατροφής π.δ.κ.α. 

10.89.1 Παραγωγή σουπών, αβγών, μαγιών και άλλων 
προϊόντων διατροφής· εκχυλισμάτων και ζωμών 
κρέατος, φαριών και υδρόβιων ασπόνδυλων 

10.89.9 Εργασίες υπεργολαβίας στο πλαίσιο της διαδικασίας 
παραγωγής άλλων προϊόντων διατροφής π.δ.κ.α. 

10.91 Παραγωγή παρασκευασμένων 
ζωοτροφών για ζώα που 
εκτρέφονται σε αγροκτήματα 

10.91.1 Παραγωγή παρασκευασμένων ζωοτροφών για ζώα 
που εκτρέφονται σε αγροκτήματα, εκτός από 
χονδράλευρα και σβόλους τριφυλλιού 

10.91.2 Παραγωγή χονδράλευρου και σβόλων τριφυλλιού 
(εΙίεΙΐε) 

10.91.9 Εργασίες υπεργολαβίας στο πλαίσιο της διαδικασίας 
παραγωγής ζωοτροφών για ζώα εκτρεφόμενα σε 
αγροκτήματα 

10.92 Παραγωγή παρασκευασμένων 
ζωοτροφών για ζώα συντροφιάς 

10.92.1 Παραγωγή παρασκευασμένων τροφών για ζώα 
συντροφιάς 

10.92.9 Εργασίες υπεργολαβίας στο πλαίσιο της διαδικασίας 
παραγωγής τροφίμων για ζώα συντροφιάς 

11.01 Απόσταξη, ανακαθαρισμός 
(αναδιύλιση) και ανάμιξη 
αλκοολούχων ποτών 

11.01.1 Παραγωγή αποσταγμένων αλκοολούχων ποτών 

11.01.9 Εργασίες υπεργολαβίας ςπο πλαίσιο της διαδικασίας 
απόεπαξης αλκοολούχων ποτών 

11.02 Παραγωγή οίνου από σταφύλια 

11.02.1 Παραγωγή οίνου από νωπά σταφύλια· μούστου 
σταφυλιών 

11.02.2 Παραγωγή οινολασπών (κατακαθιών)· τρυγίας 
ακάθαρτης 

11.02.9 Εργασίες υπεργολαβίας στο πλαίσιο της διαδικασίας 
παραγωγής οίνου από ςπαφύλια 

11.03 Παραγωγή μηλίτη και κρασιών 
από άλλα φρούτα 

11.03.1 Παραγωγή άλλων ποτών που προέρχονται από 

ζύμωση (π.χ. μηλίτη, απίτη, υδρομελιού)· μειγμάτων 
ποτών που περιέχουν αλκοόλη 

11.03.9 Εργασίες υπεργολαβίας στο πλαίσιο της διαδικασίας 

παραγωγής μηλίτη και άλλων οίνων από φρούτα 

11.04 Παραγωγή άλλων μη 

αποσταγμένων ποτών που 
υφίστανται ζύμωση 

11.04.1 Παραγωγή βερμούτ και άλλων ειδών αρωματικού 
κρασιού από νωπά σταφύλια 

11.04.9 Εργασίες υπεργολαβίας στο πλαίσιο της διαδικασίας 
παραγωγής άλλων μη αποσταγμένων ποτών που 
προέρχονται από ζύμωση 

11.05 Ζυθοποιία 

11.05.1 Παραγωγή μπίρας, εκτός από κατάλοιπα ζυθοποιίας 
11.05.2 Παραγωγή κατάλοιπων ζυθοποιίας ή απόσταξης 

11.05.9 Εργασίες υπεργολαβίας στο πλαίσιο της διαδικασίας 
παραγωγής μπίρας 

11.06 Παραγωγή βύνης 

11.06.1 Παραγωγή βύνης 

11.06.9 Εργασίες υπεργολαβίας στο πλαίσιο της διαδικασίας 
παραγωγής βύνης 

11.07 Παραγωγή αναψυκτικών, 

παραγωγή μεταλλικού νερού και 
άλλων εμφιαλωμένων νερών 

11.07.1 Παραγωγή μεταλλικών νερών και αναψυκτικών 

11.07.9 Εργασίες υπεργολαβίας στο πλαίσιο της διαδικασίας 
παραγωγής μεταλλικών νερών και αναψυκτικών 

82.92 Δραστηριότητες συσκευασίας 

82.92.1 Υπηρεσίες συσκευασίας 

ΠΑΡΑΡΤΗΜΑ II 


Αριθμ. Πρωτ. 


Αριθμός Γνωστοποίησης 


ΓΝΩΣΤΟΠΟΙΗΣΗ 

ΓΙΑ ΤΗ ΛΕΙΤΟΥΡΓΙΑ ΜΕΤΑΠΟΙΗΤΙΚΗΣ ΔΡΑΣΤΗΡΙΟΤΗΤΑΣ ΤΟΥ ΤΟΜΕΑ ΤΡΟΦΙΜΩΝ ΚΑΙ ΠΟΤΩΝ 


Νέα (1) □ 


Μεταβολή (2) □ 


Ακύρωση (3) □ 


Α. 


ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟ ΦΟΡΕΑ ΤΗΣ ΔΡΑΣΤΗΡΙΟΤΗΤΑΣ 


Είδος επιχείρησης Νομικό πρόσωπο □ 


Φυσικό πρόσωπο □ (4) 


Επωνυμία νομικού προσώπου/ 
Ονοματεπώνυμο φυσικού προσώπου 


ΑΦΜ 


ΑΔΤ 


Αριθμός ΓΕΜΗ 


Ονοματεπώνυμο νομίμου 
εκπροσώπου 


Όνομα 


Επώνυμο 


Στοιχεία επικοινωνίας 


Αρ. τηλεφώνου 


ΕιτιείΙ 


Β. 


ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗ ΘΕΣΗ ΤΗΣ ΕΓΚΑΤΑΣΤΑΣΗΣ 


Ταχυδρομική 

Διεύθυνση 

Περιφερειακή Ενότητα 


Δήμος 


Οδός 


Αριθμός 


Τ.Κ. 


Γεωγραφικές 
συντεταγμένες (5) 

Γεωγρ. μήκος 

Γεωγρ. πλάτος 


Γ. 


ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗΝ ΑΣΚΟΥΜΕΝΗ ΔΡΑΣΤΗΡΙΟΤΗΤΑ (6) 


Κωδικός Αριθμός 

Δραστηριότητας 

(7) 


Τάξη ΝΑΟΕ 


Υποκατηγορία 

ΝΑΟΕ 


Δ. 


ΕΙΔΙΚΟΤΕΡΕΣ ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗΝ ΑΣΚΟΥΜΕΝΗ ΔΡΑΣΤΗΡΙΟΤΗΤΑ 


Μέγεθος 

δραστηριότητας 

Δυναμικότητα της 
εγκατάστασης ως προς την 
πρώτη ύλη /ως προς το 
παραγόμενο προϊόν (8) 


Μονάδα 

ί/ημέρα 


ί/έτος 

Αρ. εργαζομένων 

<10Π 11-50 □ 51-150 □ 151 και άνω □ 

Εγκατάσταση & 
εξοπλισμός 

Στεγασμένη επιφάνεια 
(τ.μ.) 


Αρ. ορόφων 


Ύπαρξη ατμολεβήτων 

Ναι □ 

Όχι □ 

Ύπαρξη δεξαμενών υγραερίου 

Ναι □ 

ΌχιΠ 

Ύπαρξη εξοπλισμού υπό πίεση 

Ναι □ 

Όχι □ 

Ύπαρξη Η/Ζ 

Ναι □ 

ΌχιΠ 

Χρήση νερού 

Ιδιωτική □ 

Δίκτυο □ 




Ημερομηνία υποβολής (ηη.μμ.εεεε) 

Νόμιμος εκπρόσωπος / Ιδιοκτήτης (Ονοματεπώνυμο) 

ΠΑΡΑΡΤΗΜΑ 


Εγκατεστημένη ισχύς (Ι<\Λ/) (9) 


Αξία μηχανολογικού εξοπλισμού (9) 


ΛΟΙΠΕΣ ΠΛΗΡΟΦΟΡΙΕΣ (10) 


Αρ. άδειας δόμησης 


Αρ. πρωτ./ΑΔΑ ΑΕΠΟ 


Αρ. έγκρισης Κτηνιατρικής 


Αρ. πρωτ. πιστοποιητικού πυροπροστασίας 


Αρ. πρωτ./ΑΔΑ άδειας/απαλλαγής για Η/Ζ 


Αρ. πρωτ./ ΑΔΑ άδειας χρήσης νερού 


Αρ. πρωτ./ΑΔΑ άδειας εγκατάστασης 


Αρ. παράβολου 


(*) 0 μοναδικός αριθμός γνωστοποίησης συμπληρώ¬ 
νεται από την υπηρεσία κατά την υποβολή νέας γνωστο- 
τοίησης και από τον ενδιαφερόμενο όταν πρόκειται για 
.ιεταβολή ή ακύρωση. 

(1) Νοείται η για πρώτη φορά εγκατάσταση δραστη- 
ιιότητας σε συγκεκριμένη θέση 

(2) Συμπληρώνεται μόνο το μεταβληθέν στοιχείο με 
:ναν από τους ακόλουθους τρόπους, ανάλογα με την 
τερίπτωση: 

α) με το σύμβολο (+): αν πρόκειται για προσθήκη στοί¬ 
χου σε σχέση με την ήδη υποβληθείσα γνωστοποίηση, 

β) με το σύμβολο (-): αν πρόκειται για αφαίρεση στοί¬ 
χου σε σχέση με την ήδη υποβληθείσα γνωστοποίηση, 

γ) χωρίς σύμβολο: αν στο συγκεκριμένο υπό μεταβολή 
τεδίο είναι δυνατό να αποτυπωθεί πλήρως και αυτοτε- 
\ώς η κατάσταση ως ισχύει μετά τη μεταβολή. 

Π.χ.: αν στο πεδίο εγκατεστημένη ισχύς συμπληρωθεί: 

(+) 120 1<νν σημαίνει ότι η εγκατεστημένη ισχύς είναι 

1 αναφερόμενη στην ήδη υποβληθείσα γνωστοποίηση 
τροσαυξημένη κατά 120 Κνν. 

(-) 120 1<νν σημαίνει ότι η εγκατεστημένη ισχύς είναι 

1 αναφερόμενη στην ήδη υποβληθείσα γνωστοποίηση 
αειωμένη κατά 120 ΙάΛ/. 

120 Κνν σημαίνει ότι η εγκατεστημένη ισχύς μετά τη 
.ιεταβολή είναι συνολικά 120 1<\Λ/. 

(3) Αφορά οριστική διακοπή της δραστηριότητας στη 
συγκεκριμένη τοποθεσία/εγκατάσταση. 

(4) Εφόσον η δραστηριότητα ασκείται ατομικά από 
ρυσικό πρόσωπο. 

(5) Συμπληρώνονται οι συντεταγμένες από 6000ΕΕ 
\/1ΑΡ για ένα σημείο εντός της εγκατάστασης 

(6) Μία ή περισσότερες 

(7) Αναφέρετε το σύνολο των κωδικών που περιγρά- 
ρουν κατά τον ακριβέστερο τρόπο την ασκούμενη δρα¬ 
στηριότητα 

(8) Συμπληρώνεται κατά προσέγγιση 

(9) Συμπληρώνεται η συνολική εγκατεστημένη ισχύς 
<αι η συνολική αξία του μηχανολογικού εξοπλισμού 

(10) Συμπληρώνονται οι αρ. πρωτοκόλλου ή οι ΑΔΑ (αριθ- 
σοί ανάρτησης στη ΔΙΑΥΓΕΙΑ) μόνο για όσα από τα δικαιο- 
νογητικά οφείλει κατά περίπτωση να έχει η εγκατάσταση. 

ΠΑΡΑΡΤΗΜΑ III 

Λοιπά κατά περίπτωση απαιτούμενα δικαιολογητικϋ 
που τηρούνται στο φάκελο 

- Οικοδομική άδεια καθώς και νομιμοποιητικά έγγρα 
φα τακτοποιήσεων και νομιμοποιήσεων των κτιριακών 
υποδομών. 

- Υπεύθυνη Δήλωση αρμόδιου κατά νόμο μηχανικοί 
σχετικά με τη στατική επάρκεια, τη βιομηχανική-βιο 
τεχνική χρήση του κτηρίου, την εγκατάσταση του μη 
χανολογικού εξοπλισμού σε χώρο κύριας χρήσης (όχ 
βοηθητικό ή κοινόχρηστο), τον αριθμό της υφιστάμενη! 
οικοδομικής αδείας. 

- Υπεύθυνη Δήλωση του ιδιοκτήτη του χώρου έγκατά 
στάσης της δραστηριότητας ότι η συγκεκριμένη δράστη 
ριότητα δεν απαγορεύεται από τον κανονισμό συνιδιο 
κτησίας (σε περίπτωση λειτουργίας της δραστηριότητα! 
εντός πολυώροφης οικοδομής, σύμφωνα με τις διατάξει! 
του άρ. 4 του ν. 3741/1929 (Α'4) «Περί της ιδιοκτησίας κατ 
ορόφους»). Σε περίπτωση που δεν υπάρχει κανονισμό! 
συνιδιοκτησίας, υπεύθυνη δήλωση του ιδιοκτήτη του χώ 
ρου εγκατάστασης ότι δεν υφίσταται κανονισμός και ότι 
ίδιος συμφωνεί για την εγκατάσταση της δραστηριότητας 

- Υπεύθυνη δήλωση των κατά περίπτωση αντίστοιχη! 
ειδικότητας μηχανικών ότι τα προβλεπόμενα έργα εκτε 
λέσθηκαν σύμφωνα με τις εγκριθείσες μελέτες. 

- Υπεύθυνη δήλωση ανάθεσης - ανάληψης της επίβλε 
ψης, λειτουργίας και συντήρησης της εγκατάστασης απτ 
τον φορέα της δραστηριότητας και τον αρμόδιο καττ 
νόμο τεχνικό αντίστοιχα, όταν η συνολική κινητήριε 
ισχύς υπερβαίνει τα 59 1 <\Ν (80 ΗΡ). 

- Σύμφωνη γνώμη υγειονομικής καταλληλότητας 
οποία απαιτείται μόνο για την «Παραγωγή και εμφιάλω 
ση μεταλλικού νερού και άλλων εμφιαλωμένων νερών> 
που εμπίπτει στον ΚΑΔ 11.07. 

- Έγκριση κατά τα οριζόμενα στους Κανονισμού! 
853/2004 (Ε 139) ή 183/2005 (Ε 35) ή 1069/2009 (Ε 300 
εφόσον απαιτείται μόνο για τις δραστηριότητες τροφίμω\ 
και άλλων προϊόντων ζωικής προέλευσης με ΚΑΔ 10.11 
10.12,10.13,10.20,10.41,10.51,10.52,10.85,10.91,10.92 

- Πιστοποιητικό Πυρασφάλειας μόνο για τις δραστήριο 
τητες με ΚΑΔ 10.41, 10.42, 11.01, 11.04. Σε περίπτωστ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 061/28.03.2017 


ύπαρξης εγκατάστασης πετρελαιοειδών (υγρών καυσί¬ 
μων) ή υγραερίου για τις λειτουργικές ανάγκεςτων μονά¬ 
δων ισχύουν οι διατάξεις της κοινής υπουργικής απόφα¬ 
σης της 28-6-1991 (Β'578), όπως ισχύει και της υπουργικής 
απόφασης Δ3/14858/1993 (Β'477) αντίστοιχα. 

- Άδεια χρήσης νερού στην περίπτωση χρήσης νερού 
από γεώτρηση για βιομηχανική χρήση. 

- Πιστοποιητικό υδραυλικής δοκιμασίας καθώς και πι¬ 
στοποιητικό παραλαβής στη περίπτωση που η μονάδα 
διαθέτει ατμολέβητες ή/και ατμογεννήτριες. 

- Πιστοποιητικό ελέγχου σε ισχύ δεξαμενών υγραερίου 
σύμφωνα με την υπουργική απόφαση Δ3/14858/1993 
(Β'477), όπως ισχύει, σε περίπτωση που η μονάδα έχει 
εγκατάσταση υγραερίου. 

- Βεβαίωση κατασκευής κυκλοφοριακής σύνδεσης, 
εφόσον το γήπεδο εγκατάστασης έχει είσοδο ή έξοδο 
σε εθνική οδό. 


- Άδεια ηλεκτροπαραγωγού ζεύγους στην περίπτωση 
ύπαρξης ή/και χρήσης του. 

- Σε περίπτωση που η δραστηριότητα εμπίπτει στο 
πεδίο εφαρμογής ειδικών διατάξεων ή κανονισμών (π.χ. 
ύπαρξη γερανογέφυρας, κατασκευή λιμενικού έργου, 
εμφιαλωτήρια πεπιεσμένων αερίων, μονάδα 5Ε\/ΕΖΟ), 
θα πρέπει να τηρούνται και οι ειδικές αυτές διατάξεις και 
να τηρούνται στον φάκελο στον χώρο της εγκατάστασης 
και τυχόν άλλα δικαιολογητικά που προβλέπονται από 
αυτές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2017 

Ο Αναπληρωτής Υπουργός 

ΑΛΕΞΑΝΔΡΟΣ ΧΑΡΙΤΣΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.0ΐ(4>6ί.αΓ 









